སྔོན་སངས་རྒྱས་འཇིག་རྟེན་ན་ཞལ་བཞུགས་དུས།བུད་མེད་ཅིག་གིས་རང་གི་ཕྲུ་གུ་ཤི་བས།སེམས་རབ་ཏུ་སྐྱོ་ནས་ཕྱོགས་ཐམས་ཅད་ལ་ཕྲུ་གུ་ཡར་སོས་བྱེད་ཀྱི་སྨན་ཨེ་ཡོད་དྲིས་ནས་སོང་མཐར།མོ་རང་སྟོན་པ་དང་ཕྲད་ནས་ཞུས་པས།སྟོན་པས་ནད་འདི་བཅོས་པ་ལ་མི་ཤི་མ་མྱོང་བའི་ཁྱིམ་ཚང་ཞིག་ནས་ཡུངས་འབྲུ་ཉུང་ཙམ་ཞིག་བསླང་ཤོག་ཅེས་གསུངས།དེ་དགའ་ནས་ཁྱིམ་ཚང་རེ་རེ་བཞིན་དུ་རྩད་བཅད་ཀྱང་།མི་ཤི་མ་མྱོང་བའི་ཁྱིམ་ཚང་ཞིག་ཡེ་ནས་མ་རྙེད་པས།མོས་ད་གཟོད་ཁྱིམ་མི་ཤི་བའི་སྡུག་བསྔལ་ནི་མོ་ཁོ་ནས་མྱོང་གི་མེད་པ་གསལ་པོར་ཤེས་ནས།ཡང་བསྐྱར་སངས་རྒྱས་ཀྱི་མདུན་དུ་སླེབས་དུས།སངས་རྒྱས་ཀྱིས་སྙིང་བརྩེ་བ་ཆེན་པོས།ཁྱོད་ཀྱིས་རང་གཅིག་པུས་སྡུག་བསྔལ་མྱོང་གི་ཡོད་པར་འདོད་ཀྱང་།དོན་དངོས་སུ་དེ་ལྟར་མ་ཡིན་པའི་ཚུལ་གསུངས་པ་ལྟ་བུ་རེད།